Majstrovstvá Európy v krasokorčuľovaní 2017

Majstrovstvá Európy v krasokorčuľovaní 2017 bol 109. ročník súťaže európskych krasokorčuliarov organizovaný Medzinárodnou korčuliarskou úniou (ISU). 
Súťaž sa konala v dňoch 25.-29. januára 2017 v českom meste Ostrava v multifunkčnej aréne Ostravar. Aj keď sa európsky šampionát konal v Ostrave prvýkrát v histórii, mesto už hostilo vrcholové krasokorčuliarske súťaže (Majstrovstvá sveta juniorov v krasokorčuľovaní 2003 a niekoľko súťaží juniorskej „"Grand Prix"“). Majstrovstvá prebiehali v štyroch kategóriách – muži, ženy, športové dvojice a tanečné páry.
Účastníci.
Právo účasti.
Právo zúčastniť sa majstrovstiev majú športovci registrovaní v európskych národných krasokorčuliarskych zväzoch (vrátane Turecka a Izraela) a ktorí 1. júla 2016 dosiahli vekovú hranicu 15 rokov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Minimálna hodnota technických elementov.
Medzinárodná korčuliarska únia určila pre sezónu 2016/2017 minimálnu hodnotu technických elementov (), ktorú museli športovci prekonať aspoň raz na podujatí v aktuálnej alebo predošlej sezóne, aby sa kvalifikovali na majstrovstvá Európy (zohľadňovali sa iba podujatia zaradené do oficiálneho kalendára ISU).
Právo nominácie viacerých súťažiacich.
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách Európy mali nasledovné krajiny právo nominovať viac ako jedného súťažiaceho:
Zoznam účastníkov súťaže.
Do súťaže nastúpilo celkovo 166 krasokorčuliarov z 33 krajín. V kategórii mužov súťažilo 36 športovcov, v kategórii žien 34 krasokorčuliarok, v párových disciplínach 18 športových dvojíc a 30 tanečných párov. 
Poznámky k zmene nominácií národných krasokorčuliarskych zväzov:
 Český krasokorčuliarsky zväz zmenil 17. januára 2017 nomináciu a namiesto páru Cortney Mansourová / Michal Češka sa rozhodli pre Kuzmichovú a Sinicyna. Dôvodom na zmenu bola lepšia pripravenosť tohto páru.
 Za Holandsko bola pôvodne nominovaná Niki Woriesová., ale v dôsledku zranenia 18. januára 2017 odvolala svoju účasť.
 Nominovaná ukrajinská športová dvojica Renata Ohanesianová / Mark Bardej odstúpila zo súťaže kvôli kardiovaskulárnym zdravotným problémom partnerky.
 Luxembursko malo mať takisto zastúpenie na šampionáte. V súťaži žien bola nominovaná Fleur Maxwellová. V aktualizovanej listine účastníkov z 11. januára 2017 už ale nefigurovala a súťaže sa nezúčastnila.
Program podujatia.
Program podujatia je uvádzaný v miestnom čase UTC+1 (stredoeurópsky čas) podľa oficiálneho rozpisu.
Finančné odmeny.
V zmysle rozhodnutia Rady Medzinárodnej korčuliarskej únie z 27. októbra 2015 boli stanovené nasledovné finančné odmeny pre súťažiacich na Majstrovstvách Európy, ktorí sa kvalifikovali a súťažili vo voľných jazdách, resp. voľných tancoch, a zároveň sa umiestnili do 8. miesta pri súťažiach jednotlivcov, resp. do 5. miesta v kategórii športových dvojíc a do 6. miesta v kategórii tanečných párov (platili rovnaké pravidlá, ako na predchádzajúcich majstrovstvách Európy):
Celkovo tak ISU vyplatila na finančných odmenách súťažiacim 289 500 USD.